**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Επείγουσα επιστολή στη Βουλή για τον υπολογισμό των επιδομάτων στις συντάξεις**

Επείγουσα επιστολή απέστειλε η ΕΣΑμεΑ στην υπουργό Εργασίας καθώς και στην Επιτροπή Κοινωνικών Υποθέσεων της Βουλής, στην οποία συζητείται το νομοσχέδιο «Μεταρρύθμιση της διοικητικής οργάνωσης των υπηρεσιών ψυχικής υγείας, κέντρα εμπειρογνωμοσύνης σπάνιων και πολύπλοκων νοσημάτων και άλλες διατάξεις».

Στο εν λόγω νομοσχέδιο κατατέθηκε τροπολογία η οποία αναφέρεται σε ρυθμίσεις θεμάτων που αφορούν στη συμπλήρωση - τροποποίηση διατάξεων του ν. 4387/2016. Η Ε.Σ.Α.μεΑ. διαμαρτύρεται για τη μη συμπερίληψη διάταξης που να αφορά στην τήρηση της συμφωνίας που είχε με την προηγούμενη ηγεσία του Υπουργείου Εργασίας, η οποία αφορά στην εξαίρεση των πάσης φύσεως προνοιακών επιδομάτων και επιδομάτων αναπηρίας στον υπολογισμό του ανώτατου ορίου καταβολής συντάξεων που δίνονται σε άτομα με αναπηρία ή χρόνια πάθηση.

**Η επιστολή αναλυτικά** [**http://esamea.gr/our-actions/yeka/3345-na-exairethoyn-ta-pronoiaka-epidomata-kai-ta-epidomata-anapirias-ston-ypologismo-toy-anotatoy-orioy-katabolis-syntaxis-poy-dinontai-se-atoma-me-anapiria-i-xronia-pathisi-kai-ton-oikogeneion-toys**](http://esamea.gr/our-actions/yeka/3345-na-exairethoyn-ta-pronoiaka-epidomata-kai-ta-epidomata-anapirias-ston-ypologismo-toy-anotatoy-orioy-katabolis-syntaxis-poy-dinontai-se-atoma-me-anapiria-i-xronia-pathisi-kai-ton-oikogeneion-toys)